Hoe lyk jou gesindheid en optrede binne die omgewing waarin jy leef en gesien word? Is jy ook een van dié wat hoor maar regtig luister nie, wat ervaar maar nie belééf nie, wat bestaan maar nie regtig lewe nie? Daar is 'n manier waarop jy hierdie saak kan regstel: in elke taak, optrede en handeling, vra eers vir jouself wat dink jy Jesus sou gedoen het soos toe Hy hier op aarde as mens was. As jy hiermee volhou sal jy intens bewus word van sy voortdurende nabyheid en leiding, en dit sal die begeerte van jou hart word om altyd die regte ding te doen en te sê.
As jy nog leef kan jy van alle nare ondervindings herstel al vat dit ook jare. Dit lê binne die gebied van die lewe. Jy het die lewe nodig om te kan herstel. Daarsonder kan jy nie foute regmaak nie. As jy lewe, kan jy herstel.